ईमानदारी का ढोल पीट कर अपने माई-बाप जनता की इज्जत और उसके विशवास के साथ घात करना 'आप' का शगल हो चला है/ बड़ी शान से कहा जाता है कि हमारी माई-बाप जनता है उससे अगर हम राय मांगते हैं तो क्या गलत करते हैं/ आप अब तक के आम आदमी वाले सफ़र को देख लीजिये उसने जनता से मांगने के अलावा दिया क्या है? ख़ैर .. / छोटा सा उदाहरण है -आपके माता-पिता ने आपको पढ़ा लिखा कर बड़ा किया, कलेक्टर तक बना दिया अब आप अपने क्षेत्र में होने वाली प्रत्येक समस्या-कार्य इत्यादि को लेकर कहें कि नहीं पहले मैं अपने माता-पिता से पूछूंगा तभी कोइ काम करूंगा , कैसे सम्भव है ? पिता आपके काम के बारे में क्या जानता है बेचारा ? उसे तो आपको कलेक्टर बनाना था, अब आपकी काबिलियत है कि आप कैसे घर चलाते हैं/ अपने माता-पिता को किस प्रकार रखते हैं/ आप असफल होते हैं और इसका दोष भी बेचारे माता-पिता के सिर फोड़ते हैं कि उन्होंने हमारा पूरा पूरा साथ नहीं दिया अन्यथा बेहतरीन तरीके से घर चला लेता / यह दोगला चरित्र है/ यह किसी भी आदमी के लिए पतन का मार्ग है/ यह धोखा है / और यह सबकुछ इन दिनों 'आम आदमी पार्टी' द्वारा किया जा रहा है/ बार बार खुद को साफ़ स्वच्छ बताकर जनता को सिर्फ बरगलाया ही जा रहा है/ आप आखिर जनता को दे क्या रहे हैं?